tartuNLP/wikipedia-smugri-20251201 huggingface dataset:
Larry Adler

Lawrence Cecil ”Larry” Adler (10. helmikuuta 1914 – 6. elokuuta 2001) oli yhdysvaltalainen muusikko. Hän tuli tunnetuksi taitavana huuliharpun soittajana. 
Adler syntyi Baltimoressa, Marylandissa. Hän opetteli itse huuliharpun soiton, jota hän itse kutsui "suu-uruksi". Adler soitti huuliharppua ammattimaisesti jo 14-vuotiaana Adler on yksi ensimmäisistä huuliharppujen soittajista, joka esitti yleisölle vain tälle instrumentille kirjoitettuja teoksia.
Senaattori Joseph McCarthyn aikakaudella häntä syytettiin kommunistiksi ja hän kieltäytyi yhteistyöstä House Un-American Activities Committeen (HUAC) kanssa. Adler joutui kotimaassaan mustalle listalle ja hän muutti Lontooseen, jossa asui loppuikänsä.
Vuoden 1953 elokuva Vauhtihirmut valloillaan toi Adlerille Oscar-ehdokkuuden ja huomattavaa varallisuutta hänen työstään elokuvan ääniraidan parissa . Hänen nimensä poistettiin alun perin elovan tiedoista Yhdysvalloissa mustan listan takia. Hänen muita elokuviaan olivat A Cry from the Streets (1958), The Hellions (1961), The Hook (1963), King &amp; Country (1964) ja A High Wind in Jamaika (1965). Vuonna 1959 "Village Voicen" arvioija kutsui Adleria "suureksi taiteilijaksi" katsottuaan hänen iltaesitykset Village Gatessa.
Yksityiselämä.
Adler oli naimisissa kahdesti. Ensimmäinen liitto solmittiin Eileen Walserin kanssa vuonna 1938 ja se kesti vuotee 1961. Toisen avioliiton hän solmi Sally Clinen kanssa vuonna 1969, joka päättyi eroon vuonna 1977. Adlerilla on näistä avioliitoista yhteensä neljä lasta. Larry Adlerin veli Jerry Adler oli myös huuliharpunsoittaja. Adler kuoli syöpään Lontoolaisessa St Thomasin sairaalassa 87-vuotiaana 6. elokuuta 2001.
Luettelo Ardennesin kunnista

Tämä on luettelo Ardennesin departementin kunnista Ranskassa. Departementissa on 454 kuntaa.
Luettelo Ariègen kunnista

Tämä on luettelo Ariègen departementin kunnista Ranskassa. Departementissa on 329 kuntaa.
Wisconsinjoki

Wisconsinjoki () on Wisconsinissa virtaava Mississippin sivujoki. Se on 692 kilometriä pitkä. 
Eurooppalaiset tutkimusmatkailijat saapuivat Wisconsinjoelle viimeistään vuonna 1673, jolloin Jacques Marquette ja Louis Jolliet saavuttivat sen. 
Wisconsinin osavaltio on nimetty joen mukaan.
Sinapit

Sinapit eli mesisinapit ("Sinapis") on ristikukkaiskasvien heimoon kuuluva suku. Lajit ovat yksivuotisia. Kukan teriö on keltainen. Sukuun on aiemmin luettu kuuluvaksi lajeja, jotka nykyään luetaan kaalien ("Brassica") sukuun, kuten mustasinappi ("Brassica nigra") ja sareptansinappi ("Brassica juncea").
Keltasinapin siemeniä käytetään mausteena sellaisenaan tai sinapin ainesosana.
Luettelo Auben kunnista

Tämä on luettelo Auben departementin kunnista Ranskassa. Departementissa on 433 kuntaa.
(CAT) Communauté d'agglomération Troyenne, luotu vuonna 2000.
Danni Miatke

Danni Miatke (s. 29. marraskuuta 1987) on australialainen uimari. Hän syntyi Darwinissa ja muutti 14-vuotiaana Melbourneen. Sittemmin hän on voittanut muun muassa kaksi kultamitalia uinnin maailmanmestaruuskilpailuissa ja lisäksi yhden lyhyen radan MM-kilpailuissa.
Vuonna 2006 Miatke rikkoi Kansainyhteisön kisojen 50 metrin perhosuinnin kisaennätyksen.
Luettelo Calvadosin kunnista

Tämä on luettelo Calvadosin departementin kunnista Ranskassa. Departementissa on 683 kuntaa.
Sara Larsson

Sara Larsson (s. 13. toukokuuta 1979 Kristinehamn) on ruotsalainen jalkapallopuolustaja. Hänen seuransa on Linköpings FC, jota ennen hän pelasi Malmön LdB FC:ssa.
Ruotsin naisten jalkapallomaajoukkueessa Larsson debytoi vuonna 2000. Sittemmin hän on sen jäsenenä osallistunut MM-kilpailuihin vuosina 2003, 2007 (ei pelannut) ja 2011, olympialaisiin 2000, 2004 ja 2008, sekä EM-kilpailuihin vuosina 2001, 2005 ja 2009.
Luettelo Cantalin kunnista

Tämä on luettelo Cantalin departementin kunnista Ranskassa. Departementissa on 257 kuntaa.
Tommy Steele

Tommy Steele (oik. Thomas Willam Hicks; s. 17. joulukuuta 1936 Bermondsey, Lontoo, Yhdistynyt kuningaskunta) on brittiläinen muusikko, joka oli ensimmäisiä Rock and roll -tähtiä, hetkittäin jopa itsensä Elvis Presleyn kilpailijana pidetty. Hän siirtyi myöhemmin viihde- ja musikaaliartistiksi.
Steele työskenteli merimiehenä ja tutustui siten amerikkalaiseen rock'n'rolliin. BBC on kutsunut häntä "mieheksi, joka toi rockin Britanniaan". Hän teki Decca-merkille levyn "Rock With The Caveman", joka nousi listalla 13. sijalle vuonna 1956, ja samana vuonna "Singing The Blues" nousi listaykköseksi. Jo seuraavana vuonna Steelen tähdeksi noususta tehtiin elokuva. Vuonna 1960 Steele luopui rockista ja siirtyi tekemään musikaaleja.
Steelen ura musikaalitähtenä jatkuu yhä, vaikka hän on yli 80-vuotias.
Diskografia.
Alkuperäisten rock-levyjen lisäksi Steele on julkaissut joukon musikaalilevyjä, ja hänen Decca-vuosiensa levytykset on julkaistu uusina laitoksina.
Norman Alden

Norman Alden (13. syyskuuta 1924 Fort Worth, Teksas – 27. heinäkuuta 2012 Los Angeles, Kalifornia) oli yhdysvaltalainen näyttelijä. Hän työskenteli uransa aikana niin televisiosarjoissa kuin elokuvissakin. Jälkimmäisiin kuuluu Robert Zemeckisin tieteiselokuva "Paluu tulevaisuuteen" (1985).
Aldenilla oli myös äänirooleja animaatioissa, kuten Hanna-Barberan sarjassa "Superystävät" ja Transformers-elokuvassa "" (1986).
Aiheesta muualla.
[[Luokka:Vuonna 2012 kuolleet]0
Jani Modig

Jani Modig (s. 8. helmikuuta 1981 Kitee) on suomalainen jalkapalloilija. Hän on pelipaikaltaan keskikenttäpelaaja. Modig pelaa myös futsalia GFT:ssä ja Suomen futsalmaajoukkueessa. Hän on toiminut molempien kapteenina.
Modig siirtyi Viikinkeihin talvella 2008 Atlantiksesta, mutta hän ehti pelata seurassa vain kaksi harjoitusottelua ennen kuin siirtyi Norjan 2. divisioonan Askeriin. Modig palasi Viikinkeihin tammikuussa 2009. Hänen aiempia seurojaan ovat mm. PK-35 ja FCK Salamat.
Modig oli myös Helsingin Jalkapalloklubin edustusjoukkueen mukana kaudella 2001, mutta ei pelannut yhdessäkään ottelussa.
Futsalissa Modig on edustanut koko uransa GFT:tä, jossa hän toimi kaudella 2007–2008 myös valmentajana. GFT:n riveissä hän on voittanut kaksi suomenmestaruutta ja kaksi cup-mestaruutta. Ensimmäisen futsalin A-maaottelun hän pelasi 27.11.2001 Tšekkiä vastaan. Maajoukkueessa Modig on toiseksi eniten otteluita pelannut pelaaja.
Delphine Racinet

Delphine Jeanine Annie Racinet-Réau (s. 19. syyskuuta 1973 Melun) on ranskalainen haulikkoampuja ja olympiamitalisti.
Delphine Racinet on saavuttanut olympialaisissa trapissa hopeaa Sydneyssä 2000 ja pronssia Lontoossa 2012. Lisäksi hän on saavuttanut MM-kilpailuissa joukkuehopeaa ja henkilökohtaista pronssia samassa lajissa Tampereella 1999. Hän sai trapin joukkuekilpailussa myös MM-hopeaa Belgradissa 2011.
Pupujen Kaupunki

Pupujen Kaupunki () on Disney Channel -kanavalla pyörivä sarja, joka on suunnattu lapsille. Sarjan tuotti Walt Disney Television Animation, ja ensimmäisen kerran ohjelma nähtiin Yhdistyneessä kuningaskunnassa 3. marraskuuta 2007.
Sarja kertoo Pupujen Kaupungista ja siellä tapahtuvista asioista. Sarja on jälkiäänitetty suomeksi.
Michael Nazir-Ali

Michael Nazir-Ali (s. 19. elokuuta 1949 Karachi) on pakistanilais-englantilainen kirkonmies, joka toimi Englannin kirkon Rochesterin piispana 1994–2009.
Nazir-Ali on kotoisin Pakistanista. Hänen isänsä kääntyi kristinuskoon islamista, ja hän kävi katolista koulua Karachissa ja liittyi Pakistanin anglikaaniseen kirkkoon kaksikymmenvuotiaana. Hän opiskeli taloustiedettä, islamin historiaa ja sosiologiaa Karachin yliopistossa sekä Cambridgessä Englannissa. Hän jatkoi myöhemmin teologian opintoja Oxfordissa ja Cambridgessä sekä Australiassa, jossa väitteli tohtoriksi 1983.
Nazir-Ali vihittiin papiksi 1976, ja hän toimi aluksi Karachissa ja Lahoressa. Hän on palvellut Raiwindin piispana Länsi-Punjabissa. Canterburyn arkkipiispa Robert Runcie järjesti hänelle turvapaikan Britanniasta kenraali Zian valtakauden aikana vuonna 1986. Nazir-Ali pääsi Lambethin arkkipiispan apulaiseksi järjestelemään vuoden 1988 Lambethin konferenssia ja jatkoi Southwarkin apulaispiispana. Hänet nimitettiin Rochesterin piispaksi Englantiin 1994, ja vuonna 1999 hän pääsi parlamentin ylähuoneeseen "Lords Spiritualin" edustajana.
Mielipiteiltään Nazir-Ali on konservatiivisempi kuin Rowan Williams, joka oli hänen vastaehdokkaansa Canterburyn arkkipiispan virkaan. Nazir-Ali vastustaa homojen ja lesbojen nimittämistä papeiksi, jolleivät he ole selibaatissa, ja samaa sukupuolta olevien parien siunaamista. Nazir-Ali on ollut usein esillä lehdistössä islamia koskevien lausuntojensa vuoksi. Tammikuussa 2008 hän sanoi, että osa maasta on muuttunut alueiksi, joilla muuta uskontoa tai rotua edustavien on vaikea elää tai työskennellä, ja niille on luotu "islamilainen luonne" esimerkiksi rukouskutsujen vuoksi. Kesäkuun 2008 Standpoint-lehdessä Nazir-Ali sanoi kristinuskon häviön ja 1960-luvulta lähtien lisääntyneiden liberaalien arvojen luoneen moraalisen tyhjiön, jota radikaali islam täyttää. Lokakuussa 2007 hän ilmoitti, ettei osallistu vuoden 2008 Lambethin konferenssiin, koska ei hyväksy Yhdysvaltain episkopaalisen kirkon toimia.
Nazir-Ali erosi piispanvirastaan vuonna 2009 ja ilmoitti siirtyvänsä palvelemaan kirkkoa siellä, missä kristittyjä vainotaan ja missä he ovat vähemmistönä.
Richard Sakai

Richard Sakai (s. 28. tammikuuta 1954 San Francisco, Yhdysvallat) on Emmy-palkittu ja Oscar-ehdokkuuden saanut yhdysvaltalainen käsikirjoittaja, joka on tullut tunnetuksi työstään "Simpsonien" parissa. Hän on tehnyt yhteistyötä James L. Brooksin kanssa. Hänen entinen vaimonsa Patricia Sakai omistaa levy-yhtiön nimeltä 3mytsim Records.
Sakain ura alkoi vuonna 1977 James L. Brooksin avustajana. Vuonna 1984 Brooks kutsui Sakain tuottamaan uutta elokuvayritystään Gracie Filmsiä.
Susanne Kiermayer

Susanne Kiermayer (s. 22. heinäkuuta 1968 Zwiesel) on saksalainen haulikkoampuja ja olympiamitalisti.
Susanne Kiermayer on saavuttanut olympialaisissa hopeaa Atlantassa 1996 trapissa. Lisäksi hän on saavuttanut MM-kilpailuissa trapissa henkilökohtaista hopeaa (1998), joukkuehopean (1993) ja kolme joukkuepronssia (1994, 1998, 2007).
Germund Paaer

Frithjof Germund Paaer (vuoteen 1906 Sandström; 25. syyskuuta 1881 Parkano – 29. toukokuuta 1950 Helsinki) oli suomalainen graafinen suunnittelija, tekstaaja, kirjankuvittaja ja piirtäjä sekä lasiesineiden keräilijä.
Ura.
Paaerin vanhemmat olivat parkanolainen kauppias Johan Jakob Sandström ja Emilia Eufrosyne o.s. Kullberg. Hän pääsi ylioppilaaksi 1905 ja opiskeli sitten Teknillisessä korkeakoulussa, Suomen Taideyhdistyksen piirustuskoulussa ja Helsingin yliopistossa. Vuosina 1912–1914 Paaer opiskeli Strelitzin polyteknisessä opistossa, ja hän tutustui kolmen vuoden ajan kansatieteellisiin ja taideteollisuuden aineistoihin Ruotsin, Tanskan, Saksan, Itävalta-Unkarin ja Viron museoissa. 
Germund Paaer toimi Taideteollisen keskuskoulun piirustuksen, graafillisen tyyliopin ja tekstauksen opettajana vuosina 1926–1950 ja Kustannus Oy Otavan taiteilijana vuodesta 1927. Paaer oli 1935 perustetun Kalevala Korun ensimmäisenä pääsuunnittelijana vuoteen 1950. Hän suunnitteli Kalevala Korulle satoja erilaisia koruja ja myös vanhojen talonpoikaisesineiden mallin pohjalta puisia koriste-esineitä.
Paaer teki 1920–1940-luvulla pilapiirroksia "Tuulispää"- ja "Kurikka"-lehtiin sekä Veli Giovannin julkaisuihin. Hän piirsi myös exlibriksiä, postikortteja ja -merkkejä, mainosjulisteita ja järjestömerkkejä. Hän suunnitteli Parkanon kunnanvaakunan ja maalasi Kihniön kirkon alttaritaulun.
Yksityiselämä.
Paaerin ensimmäinen puoliso oli tekstiilitaiteilija Sigrid Wickström-Paaer vuosina 1914–1923; hänen toinen puolisonsa oli Hanna o.s. Vuorela vuosina 1924–1940, ja kolmas puoliso oli Annikki o.s. Tervo vuodesta 1941. Taiteilija Heikki Paaer oli hänen poikansa.
Germund Paaerilla oli huvila Kihniön Kankarijärven Iso-Liettisen saaressa jossa hän asui perheineen kesäisin. Huvila on nykyisin asumaton ja huonossa kunnossa.
Håkan Wahren

Håkan August Wahren (22. helmikuuta 1895 Urjala – 28. toukokuuta 1969) oli suomalainen jääkärieversti ja toimitusjohtaja. Hänen vanhempansa olivat agronomi Axel Wahren ja Sigrid Wasastjerna. Hänet vihittiin avioliittoon vuonna 1919 Saga von Konowin kanssa.
Opinnot.
Wahren kirjoitti ylioppilaaksi Hämeenlinnan ruotsalaisesta yhteiskoulusta vuonna 1913 ja kirjoittautui Uusmaalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysismatemaattisella osastolla vuosina 1914–1915. Sotakorkeakoulun komentajakurssin hän suoritti vuosina 1929–1930 ja Sotakorkeakoulun yleisen osaston toisen vuosikurssin vuosina 1932–1933.
Jääkäriaika.
Hän liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 17. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahden ja Schmardenissa sekä Aa-joella. Hän osallistui Libaussa vuonna 1917 järjestetylle sotakoulun B-kurssille.
"Katso myös: Suomen sisällissota"
Suomen sisällissota.
Wahren saapui takaisin Suomeen (Vaasaan) luutnantiksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin joukkueenjohtajaksi 1. jääkärirykmentin 1. jääkäripataljoonan 3. komppaniaan, jonka riveissä otti osaa sisällissodassa taisteluihin Lempäälässä, Säiniöllä ja Viipurissa, missä hän lopulta haavoittui pahasti 28. huhtikuuta 1918.
Sisällissodan jälkeinen aika.
Sisällissodan jälkeen Wahren määrättiin komppanianpäälliköksi 19. elokuuta 1918 Suomen valkoisen kaartin 9. komppaniaan, josta hänet siirrettiin 1. kesäkuuta 1919 toimistoupseeriksi Sotaministeriön henkilöasiainosastolle ja edelleen 15. kesäkuuta 1919 Ylipäällikön esikunnan henkilöasiaintoimistoon. Hänet nimitettiin 17. syyskuuta 1919 Tasavallan presidentin sota-asiainkanslian 2. osaston päälliköksi, josta hänet siirrettiin itsenäisyyspäivänä vuonna 1924 Keski-Suomen rykmenttiin ja edelleen 21. tammikuuta 1925 Porin rykmenttiin talouspäälliköksi ja 10. huhtikuuta 1926 alkaen 2. pataljoonan komentajaksi, mistä hänet siirrettiin edelleen 29. kesäkuuta 1928 alkaen 1 pataljoonan komentajaksi. Kyseisen rykmentin rykmentinkomentajan apulaiseksi hänet määrättiin 8. lokakuuta 1930 ja siirrettiin 1. heinäkuuta 1934 Yleisesikunnan sekä 1. tammikuuta 1938 Puolustusministeriön henkilöasiaintoimiston päälliköksi. Viransijaisuuksia hänellä on ollut Turun varuskunnan komendantin tehtävät vuosina 1925–1926 ja Porin rykmentin komentajan tehtävät lyhyinä jaksoina vuosina 1930–1932. 
Talvi- ja jatkosota.
Talvi- ja jatkosodan aikana Wahren toimi toimistopäällikkönä Päämajan komento-osastolla. Hän erosi armeijasta vakinaisesta palveluksesta vuonna 1945, ja hänet pidätettiin asekätkentäjutussa vuonna 1946. Upseeriuran jälkeen hän toimi Sigrid Juseliuksen säätiön toimitusjohtajana vuoteen 1965. Hänet on haudattu Helsingin kaartin hautausmaalle.
Luottamustehtävät.
Hän toimi virkaikäkomitean sihteerinä vuonna 1924 ja Upseerien ampumayhdistyksen johtokunnan jäsenenä ja rahastonhoitajana vuosina 1921–1924 sekä 1. Divisioonan kunniatuomioistuimen varajäsenenä vuonna 1928.
Deserie Baynes

Deserie Baynes (o.s. Huddleston, s. 11. syyskuuta 1960) on australialainen haulikkoampuja ja olympiamitalisti.
Deserie Baynes on saavuttanut olympialaisissa pronssia Atlantassa 1996 kaksoistrapissa. Lisäksi hän on saavuttanut MM-kilpailuissa trapissa henkilökohtaista pronssia Limassa 1997 ja joukkuepronssia Kairossa 2001.
7-Eleven

7-Eleven on maailmanlaajuinen elintarvikekauppaketju. Se on japanilaisen Seven &amp; I Holdings Co.:n tytäryhtiö. Ketjun kauppoja on 18 maassa, ja sen suurimmat markkina-alueet ovat Japani, Yhdysvallat, Taiwan ja Thaimaa. Se on ollut vuodesta 2007 suurin ketjumyymälä, ja sillä on 1 000 toimipistettä enemmän kuin McDonald'silla.
7-Eleven-myymälöitä on Pohjoismaista Tanskassa, Ruotsissa ja Norjassa. 7-Eleven-ketjun brändin Pohjoismaissa omistaa norjalainen Reitan Convenience, joka on vuodesta 2012 omistanut myös suomalaisen R-kioski-ketjun.
Asko Alanen

Asko Alanen (s. 1956) on Egmont Kustannuksen kustannustoimittaja ja sarjakuvaneuvos. Hän on kirjoittanut yhdessä veljensä Antti Alasen kanssa teoksen "Musta peili: Kauhuelokuvan kehitys Prahan ylioppilaasta Poltergeistiin" (1985) ja suomentanut sarjakuvia. Asko Alanen oli 1990-luvun alkupuolella yksi WSOY:n "Video-opas"-hakuteoksen kirjoittajista.
Hänen isänsä oli professori Aulis Alanen.
Christian Planer

Christian Planer (s. 15. toukokuuta 1975 Kufstein) on itävaltalainen kivääriampuja ja olympiamitalisti.
Christian Planer on saavuttanut olympialaisissa Ateenassa 2004 50 m pienoiskiväärin asentokilpailusta pronssia tuloksella 1262,8 (1167+95,8) ja hän oli 10 m ilmakiväärissä 12. tuloksella 593.
Perfekti kunta

Kunta formula_1 on perfekti, jos sen jokainen algebrallinen laajennus formula_2 on separoituva yli formula_1:n.
Kaikki karakteristikaa 0 olevat kunnat ovat perfektejä, joten esimerkiksi formula_4, formula_5 ja formula_6 ovat perfektejä. Jos formula_1 on kunta, jonka karakteristika on alkuluku formula_8, on formula_1 perfekti, jos ja vain jos Frobeniuksen endomorfismi formula_10
on formula_1:n automorfismi. Koska Frobeniuksen kuvaus on aina injektiivinen, riittää tarkastella formula_12:n surjektiivisuutta. Erityisesti kaikki äärelliset kunnat ovat perfektejä. Edelleen jokainen kunta, jonka karakteristika on nollasta poikkeava, eli on algebrallinen laajennus alkukuntansa suhteen, on perfekti.
Osvaldo Ardiles

Osvaldo César Ardiles (s. 3. elokuuta 1952 Córdoba) on argentiinalainen jalkapalloilija, joka on peliuransa jälkeen valmentanut useita seuroja.
"Ossie" Ardiles pelasi Argentiinan jalkapallomaajoukkueessa keskikentällä ja voitti maailmanmestaruuden 1978. Hän pelasi MM-turnauksessa kuudessa ottelussa ja vaihdettiin loppuottelussa pois kentältä 65. minuutilla. Hän pelasi myös vuoden 1982 MM-kisoissa. Hän pelasi kaikkiaan 53 maaottelua ja teki niissä kahdeksan maalia vuosina 1975–1982.
MM-kisojen 1978 jälkeen Ardiles siirtyi maajoukkuetoverinsa Ricardo Villan kanssa englantilaisseura Tottenhamiin. Hän pelasi siellä vuoteen 1988.
Luettelo Côtes-d’Armorin kunnista

Tämä on luettelo Côtes-d’Armorin departementin kunnista Ranskassa. Departementissa on 359 kuntaa.
Sam Manekshaw

Sam Hormusji Framji Jamshedji Manekshaw (gudžaratiksi : સામ હોરમૂસજી ફરામજી જમશેદજી માણેકશા) (3. huhtikuuta 1914 – 27. kesäkuuta 2008) oli intialainen sotilas ja ensimmäinen Intian asevoimissa sotamarsalkan arvoon (1973) kohonnut. Manekshawin ura kesti neljä vuosikymmentä ja hän osallistui viiteen sotaan.
Manekshaw syntyi Amritsarissa Punjabin pääkaupungissa parsiperheeseen. Hän kuului vuonna 1932 niihin neljäänkymmeneen ensimmäiseen kadettiin, jotka britit valitsivat koulutettavaksi Intian sotilasakatemiassa Dehradunissa Brittiläiseen Intian armeijaan. Manekshaw liittyi 1934 12 Frontier Force Riflesiin vänrikkinä. Toisessa maailmansodassa hän soti Burmassa Sittangjoella ja haavoittui vatsaan konekivääritulesta. Hänet palkittiin Military Crossilla. Manekshaw selvisi ja palasi Burmaan toivuttuaan, haavoittui uudelleen ja palveli sodan lopulla Indokiinassa.
Intian itsenäistyessä hän palveli armeijan päämajassa ja suunnitteli maan jakamista ja osallistui sitä seuranneeseen Intian-Pakistanin sotaan vuonna 1947 Jammu ja Kashmirissa. 1950-luvun lopulla hän oli asevoimien esikuntaupseerikoulun komentaja, mutta ajautui konfliktiin puolustusministeri VK Krishna Menonin kanssa. Kun Intian armeija kärsi lokakuussa 1962 tappioita kiinalaisille Arunachal Pradeshissa Himalajalla, pääministeri Jawaharlal Nehru määräsi kenraaliluutnantti Manekshawin johtamaan operaatiota. Vuoden 1963 lopussa hän komensi joukkoja länsirajalla ja vuotta myöhemmin tärkeimmällä rintamalla itärajalla. Intian ja Pakistanin välisen vuoden 1965 sodan aikana Manekshaw kehotti olemaan hyökkäämättä Itä-Pakistaniin.
Manekshaw nimitettiin armeijan esikuntapäälliköksi 7. kesäkuuta 1969. Merkittävimmäksi haasteeksi muodostuivat Itä-Pakistanin levottomuudet vuoden 1970 vaalien jälkeen, kun ainakin kymmenen miljoonaa pakolaista vyöryi maasta Intiaan. Maaliskuussa 1971 Itä-Pakistan alkoi vaatia itsenäisyyttä, jota Intian pääministeri Indira Gandhi tuki. Pakistan teki 3. joulukuuta 1971 yllätyshyökkäyksen Intian luoteisosan lentokentille, Israelin kuuden päivän sodan vastaavan hyökkäyksen menestyksen innoittamana. Vahinko oli kuitenkin vain tilapäinen ja Intia hyökkäsi Länti-Pakistaniin sekä Länsi-Pakistanin joukkoja vastaan Itä-Pakistanissa. Operaatio idässä johti 16. joulukuuta Dhakan valtaukseen ja 93 000 sotilaan joukkojen antautumiseen. Seuraavana päivänä Intia solmi tulitauon lännessä. Manekshaw sai Padma Vibhushan -mitalin 1972 ja nelivuotisen komentajuutensa päätökseksi hänet ylennettiin 1. tammikuuta 1973 sotamarsalkaksi. Hän jäi eläkkeelle 15. tammikuuta 1973.
Risto Salmi (jalkapalloilija)

Risto Salmi (s. 24. toukokuuta 1978 Helsinki) on entinen suomalainen jalkapalloilija. Hän oli pelipaikaltaan keskikenttäpelaaja. Salmi pelasi myös futsalia Golden Futsal Teamissa ja maajoukkueessa.
Salmi edusti Atlantis FC:tä kausina 2004–2008. Sinne hän siirtyi FC Jokereista, jossa hän on pelannut myös Veikkausliigaa 8 ottelun verran kaudella 2003.
Futsalissa Salmi on voittanut sekä Futsal-liigan että cupin GFT:ssä, jossa hän pelasi kaudesta 2005–2006 kauteen 2013–2014. Sitä ennen hänen seuransa oli Futsal-Ykkösen Kuninkaat. Maajoukkueessa Salmi on eniten otteluita pelannut pelaaja.
Eric O. W. Ehrström

Eric Otto Woldemar Ehrström (5. helmikuuta 1881 Helsinki – 11. lokakuuta 1934 Helsinki) oli suomalainen taidetakoja ja koristetaiteilija, joka tunnettiin erityisesti metallinpakotus- ja emalitöistään. Hän suunnitteli myös koruja, lasiesineitä sekä teki käyttö- ja taidegrafiikkaa.
Elämä ja ura.
Ehrströn jätti 1898 oppikoulun kesken ja lähti opiskelemaan Suomen taideyhdistyksen piirustuskouluun vuonna 1899. Hän oli taiteilija Akseli Gallen-Kallelan oppilaana Ruoveden Kalelassa vuosina 1899-1900 ja opiskeli sitten taontaa ja metallipakotusta hienotaeseppä Legrandin työpajassa Pariisissa 1901–1902 ja 1908. Hän teki opintomatkoja myös 1905-1906 Italiaan ja 1914 Wieniin. Pariisissa hän tutustui vaimoonsa Olga Gummerukseen. Hänellä oli myös oma näyttely näyttely Salon d'automnessa Pariisissa. Ehrström suunnitteli ja valmisti erilaisia pieniä metalliesineitä kuten tuhkakuppeja, lippaita, maljoja, vaaseja ja erilaisia rasioita käyttäen materiaalina kuparia, messinkiä, pronssia tai tinaa. Hän valmisti metallitaontatöitä useisiin rakennuksiin, kuten Hvitträskin taiteilijahuvilaan ja Suur-Merijoen kartanoon Karjalan Kannakselle. Ehrström suunnitteli myös koruja, ja vuonna 1918 hän suunnitteli Suomen kuninkaan kruunun sekä Suomen normaalivaakunan ynnä viranomaisten sinettejä. Kuninkaan kruunun toteutti kultaseppämestari Teuvo Ypyä vuonna 1988. Ehrström työskenteli lisäksi lasimaalauksen alalla valmistaen Kansallismuseon porrasikkunat, Forssan kirkon kuori-ikkunat ja koristuksen sekä Kymintehtaan juhlasalin ikkunat ja koko sisustuksen. Ehrström teki myös taidegrafiikkaa valmistaen muun muassa värillisiä puu- ja linoleumipiirroksia. Hän teki kunnia-adressien pergamenttikoristuksia sekä norsunluuveistoksia, tekstiilipiirustuksia ja huoneensisustuksia.
Ehrström oli Taideteollisen keskuskoulun metallinpakotuksen ja siselöinnin opettajana vuosina 1904–1905 sekä 1912–1919. Vuonna 1919 Ehrström perusti kuvanveistäjä Emil Wikströmin, tehtailija Gösta Serlachiuksen ja takoja Paavo Tynellin kanssa Taidetakomo Taito -nimisen yrityksen (myöhemmin Oy Taito Ab), jonka taideteollisuusosaston johtajana hän toimi. Vuonna 1924 Ehrström kirjoitti taideteollisen alan käsikirjan "Konsthantverk: Teknisk rådgivare" (julkaistu suomeksi nimellä "Taideteollisuus: Teknillinen opas") oppikirjaksi käsityökoulujen oppilaille ja alan harrastajille. Vuonna 1927 Ehrström menetti onnettomuudessa oikean kätensä, minkä jälkeen hänen vaimonsa Olga Gummerus-Ehrström, joka itsekin oli monipuolinen ja lahjakas taiteilija, auttoi miestään tämän töissä. Suomen Taideyhdistyksen palveluksessa Ehrström oli 1917–1918 Ateneumin taidegallerian v.t. intendenttinä ja vuodesta 1914 alkaen gallerian konservaattorina. Valtion rakennustaidelautakunnan jäsenenä hän oli 1927–1931.
Luettelo Dordognen kunnista

Tämä on luettelo Dordognen departementin kunnista Ranskassa. Departementissa on 548 kuntaa.
(CAP) "Communauté d'agglomération Périgourdine", luotu vuonna 2000.
Bernard Panafieu

Bernard Louis Auguste Paul Panafieu (26. tammikuuta 1931 – 12. marraskuuta 2017) oli katolisen kirkon ranskalainen pappi. Hänet nimitettiin yhdeksi kardinaaleista 21. lokakuuta 2003, ja hän osallistui uuden paavin valintaan vuoden 2005 konklaavissa.
Panafieu toimi Marseillen arkkipiispana vuosina 1995–2006.
Luettelo Doubs’n kunnista

Tämä on luettelo Doubs’n departementin kunnista Ranskassa. Departementissa on 592 kuntaa.
Luettelo Finistèren kunnista

Tämä on luettelo Finistèren departementin kunnista Ranskassa. Departementissa on 282 kuntaa.
Aarne Karjalainen

Aarne Karjalainen (5. toukokuuta 1898 Kirvu – 3. toukokuuta 1965 Helsinki) oli suomalainen graafikko, joka suunnitteli postimerkkejä ja seteleitä.
Karjalainen opiskeli Viipurin taiteenystäväin piirustuskoulussa ja sitten vuosina 1921–1922 Suomen Taideyhdistyksen piirustuskoulussa käyttögrafiikan opintosuunnalla. Hän työskenteli vuosina 1921–1929 Tilgmann Oy:n ja 1929–1934 Reklaamitoimiston palveluksessa ja sitten Suomen Pankin setelipainossa vuosina 1934–1963 aluksi arvopaperitaiteilijana ja viimeksi piirustusosaston esimiehenä. Karjalainen piirsi 36 postimerkkiä sekä suunnitteli ja piirsi vuosina 1939 ja 1945 5000 markan setelin.
Luettelo Haute-Garonnen kunnista

Tämä on luettelo Haute-Garonnen departementin kunnista Ranskassa. Departementissa on 587 kuntaa.
Rough Draft Studios

Rough Draft Studios, Inc. (RDS) on animaatiostudio, jonka perusti Gregg Vanzo.
Sen pääkonttorit ovat Glendalessa, Kaliforniassa, ja sen toinen studio on Rough Draft Korea Soulissa, Korean tasavallassa. Rough Draft Studios on yksi "Simpsonien", "Paavo Pesusienen" ja "Futuraman" animaatiostudioista.
Luettelo Ille-et-Vilainen kunnista

Tämä on luettelo Ille-et-Vilainen departementin kunnista Ranskassa. Departementissa on 333 kuntaa.
Arthur Ford

Arthur Ford (8. tammikuuta 1897 – 4. tammikuuta 1971) oli yhdysvaltalainen meedio. Hänet vihittiin alun perin protestanttiseksi papiksi, mutta hän siirtyi spiritualismin pariin 1920-luvulla.
Ford tunnettiin muun muassa tapauksesta, jossa yhdysvaltalaispappi James Pike uskoi pystyvänsä kommunikoimaan kuolleen poikansa kanssa Fordin kautta. Myöhemmin Ford väitti kommunikoineensa myös Piken itsensä kanssa, kun tämä vuonna 1969 katosi ja myöhemmin löytyi kuolleena.
James Pike

James Albert Pike (14. helmikuuta 1913 – syyskuu 1969) oli yhdysvaltalainen episkopaalisen kirkon pappi. Hänet vihittiin papiksi vuonna 1946, ja hän toimi Kalifornian piispana vuosina 1958–1966. Pike oli kristittyjen keskuudessa radikaali ajattelija, joka kyseenalaisti useita uskon perusoppeja. 
Vuonna 1966 Piken poika Jim teki itsemurhan New Yorkissa. Tämän jälkeen Pike väitti todistaneensa toistuvaa poltergeistia kotonaan. Hän pyrki aktiivisesti yhteyteen edesmenneen poikansa kanssa jopa meedio Arthur Fordin välityksellä. Hän kuoli epäselvissä olosuhteissa syyskuussa 1969 autonsa hajottua Israelin autiomaahan.
Primera Travel Group

Primera Travel Group (myöhemmin TravelCo Nordic) oli pohjoismaalainen valmismatkojen myyjä, joka toimi 2010-luvulla Skandinaviassa, Suomessa ja Irlannissa lukuisten eri matkatoimistojen kautta. 
Yhtiön oman Primera Air -lentoyhtiön mentyä lokakuussa 2018 konkurssiin Primera Travel Group vaihtoi nimensä TravelCo Nordiciksi ja sen pääkonttori siirrettiin Islannin Reykjavíkista Tanskan Herningiin. 
Syyskuussa 2020 konsernin suomalainen tytäryhtiö Primera Holidays Oy teki konkurssin, jolloin matkatoimisto Matkavekka joutui lopettamaan toimintansa. Primera Holidays Oy:n konkurssipesän liiketoiminta myytiin uudelle yhtiölle nimeltä Bravo Tours af 1998 A/S, joka vastasi Matka-Vekan suomalaisasiakkaiden korvauskysymyksiin. 
Marraskuussa 2020 myös konsernin tanskalainen emoyhtiö TravelCo Nordic asetettiin konkurssiin. 
Matkatoimistoja, jotka Primera Travel Group omisti.
 Suomi
 Ruotsi
 Tanska
 Norja
 Irlanti
 Islanti
Lentäminen.
Primera Travel Groupin omistamat matkatoimistot lentivät pääasiassa yhtiön omalla Primera Air -lentoyhtiöllä, mutta yhtiön mentyä konkurssiin, lentoja operoivat eri yhtiöt. Esimerkiksi syksyllä 2018 Matka-Vekan lennot operoi Small Planet Airlines.
Dom DeLuise

Dominick ”Dom” DeLuise (1. elokuuta 1933 – 4. toukokuuta 2009) oli yhdysvaltalainen näyttelijä, kirjailija, televisiotuottaja, elokuvaohjaaja ja kokki. Hänen poikiaan ovat näyttelijät Michael ja David DeLuise sekä ohjaaja Peter DeLuise.
DeLuise syntyi Brooklynissa, New Yorkissa italialaissukuisille vanhemmille. Hänet tunnetaan koomisista rooleista, erityisesti Mel Brooksin elokuvista. Hän esiintyi kuudessa Brooksin elokuvassa, joihin kuuluu muun muassa "Pähkähullujen paratiisi" (1976), "Mieletön maailmanhistoria" (1981), "Avaruusboltsit" (1987) sekä "Robin Hood – sankarit sukkahousuissa" (1993). Hän näytteli usein päärooleja Burt Reynoldsin kanssa.
DeLuise kirjoitti näyttelemisen ohella lukuisia keitto- ja lastenkirjoja.
Leslie Laing

Leslie Alphonso Laing (19. helmikuuta 1925 Linstead – 7. helmikuuta 2021) oli jamaikalainen yleisurheilija ja olympiavoittaja, joka kilpaili pikajuoksussa. Hän oli mukana Jamaikan kultaa voittaneessa joukkueessa Helsingin 1952 olympialaisissa 4 × 400 metrin viestissä. Neljä vuotta aiemmin Lontoon olympialaisissa hän juoksi viestin loppukilpailussa toisen osuuden, mutta Jamaikan kolmannen osuuden juoksija Arthur Wint loukkaantui ja keskeytti. Henkilökohtaisessa 200 metrin juoksussa Laing sijoittui Lontoossa kuudenneksi ja Helsingissä viidenneksi.
Kamarikollegio

Kamarikollegio on kanslian ohella Ruotsin vanhin keskusvirasto. Se perustettiin vuonna 1539 saksalaisten esikuvien mukaan kamarineuvosto-nimisenä hoitamaan valtion varojen hallintoa. Kamarikollegio jakautui voutien toimintaa johtavaan sekä valvontaa ja tiliasioita hoitavaan "laskukamariin" sekä verovaroja valvovaan "verokamariin". 
Vuodesta 1560 lähtien kamarikollegion johdossa oli vaihteleva määrä "kamarineuvoksia", joiksi kamarikollegion jäseniä nimitettiin. Kuningas Sigismundin vuonna 1594 antaman ohjesäännön mukaan kamarikollegion tuli hoitaa myös kauppaa, rahalaitosta, tulleja ja kaivosteollisuutta koskevia asioita. Lisäksi se hoiti valtion tiloja ja valtakunnan regalioita koskevia kysymyksiä. Vuodesta 1602 lähtien laitoksen päällikkönä toimi valtakunnan rahavarojen hoitaja. Laitos järjestettiin vuonna 1618 annetulla kamarijärjestyksellä kollegioksi, jossa päätösvaltaa käyttivät valtakunnan veromestari ja kamarineuvokset.
Vuoden 1634 hallitusmuoto teki laitoksesta yhden kuningaskunnan viidestä kollegiosta ja kamarikollegio-nimitys vakiintui lopullisesti 1650-luvulla. Laitoksen päällikkönä toimi Kaarle XI:n ajasta lähtien "kamaripresidentti", jota myöhemmin alettiin kutsua presidentiksi. Laitoksen tehtäviä jaettiin 1630-luvulla vuori- ja kauppakollegioille ja myöhemmin myös muille keskusvirastoille. 1800-luvulla perustetut keskusvirastot saivat osan laitoksen tehtävistä muun muassa tulli- ja maanmittausasioiden sekä valtion metsien ja maatilojen hoidon.
Kuningas Juhana III:n aikana toimi erityinen "Suomen ja Liivinmaan verokamari" ja "laskukamarissa" vastaava yksikkö, myöhemmin kaksi. Suomen asioita hoiti ainakin 1570-luvulla oma kamreeri ja vuodesta 1638 lähtien virka oli vakinainen. Suomen, Viron ja Inkerin kamreerin osastoa alettiin kutsua Suomen "provinssikonttoriksi". Kamarikollegion rinnalla toimi Turussa erillinen laskukamari johtamassa julkiseen talouteen liittyviä asioita. Se oli toiminnassa vuosina 1558–1563, 1587–1590, 1598–1599, 1602–1612, 1614–1619 ja 1623–1641. 
Kollegion johtajat.
Seuraavat henkilöt ovat toimineet kamarikollegion johtajina:
Presidentit
Pääjohtajat
Jouni Pihlaja

Jouni Pihlaja (s. 10. toukokuuta 1966) on suomalainen futsalvalmentaja. Hän toimi Suomen futsalmaajoukkueen päävalmentajana vuosina 2005–2012.
Pihlaja on valmentanut Futsal-liigassa Ilves FS:ää (1999–2006), Porin Palloilijoita (2006–2007) ja Futsal Mad Maxia (2009-2010). Ilveksessä hän voitti kaksi Suomen-mestaruutta.
Tilastot.
Tilastot maajoukkuevalmentajana:
Frenuloplastia

Frenuloplastia eli frenulumin VY-plastia (KGH96) on suhteellisen pieni, yleensä paikallispuudutuksessa tai selkäydinpuudutuksessa tehtävä esinahan kiinnikkeen pidennysleikkaus. VY-plastiassa ei leikata irti mitään osaa, vaan esinahan kiinnikkeen sijaintia muutetaan.
Toimenpide.
VY-plastia aloitetaan V-muotoisella viillolla frenulumista suunnaten V:n kärki kohti scrotumia. Tämän jälkeen Irrotellaan nahka subcutiksesta ja venytetään frenulum mahdollisimman suoraksi, jolloin yhteen ommeltavat kohdat muodostavat Y:n muotoisen jäljen. Lisäpituus frenulumiin otetaan esinahan ympärysmitasta, joten jälkivaivana voi jäädä lievää parafimoosia. 
Toipuminen.
Frenuloplastiassa toipuminen kestää muutamasta viikosta kuukauteen, hoitoina ilmakylpyjä sekä vesihuuhtelua useita kertoja päivässä. Välittömästi leikkauksen jälkeen haava-alueelle voidaan laittaa lyhyeksi aikaa niin sanottu rasvalappu.
Cashmere Mafia

Cashmere Mafia on ABC-kanavalla vuonna 2008 esitetty yhdysvaltalainen draamasarja, jota tehtiin vain seitsemän jaksoa. Sarja kertoo neljästä naisesta, joille ura on kaikki kaikessa – ainoastaan heidän keskinäinen ystävyytensä menee sen edelle.
Alun perin ABC tilasi sarjasta 13 jaksoa, mutta WGA:n käsikirjoittajien lakko keskeytti tuotannon seitsemän jakson jälkeen, ja sarjan aiottua ensiesitystä lykättiin sen vuoksi marraskuusta 2007. ABC ei uusinut sarjaa toiselle tuotantokaudelle.
Suomessa Nelonen esitti "Cashmere Mafian" kaikki jaksot kesällä 2008.
PANNAfootball

Panna-football on jalkapallosta kehitetty taitopeli, jossa pelaajilta vaaditaan äärimmäistä koordinaatiota sekä pallon hallintaa. Laji on lähtöisin Surinamesta. Peliä pelataan enimmäkseen kaduilla ja kentillä enimmäkseen Alankomaissa ja Britanniassa. Pannaa pelataan joko 1v1 tai 2v2 -pelinä.
Säännöt.
Pannan voittaja: Kaksi paria aloittaa pelaamisen ja voittaja jää häkkiin, hävinnyt ulos odottamaan vuoroaan. Uusi pari sisään, sama systeemi. Sovitun minuuttiajan tai pelien lukumäärän jälkeen katsotaan kuka jää voittajana eli "pannan kuninkaana" häkkiin.
Pannassa käytetään lähes samanlaisia sääntöjä kuin normaalissa jalkapallossa. Pelissä on myös fair play -periaate. Pannamaali, eli pallo vastustajan jalkojen välistä maaliin, päättää pelin heti. Peliaika on kolme minuuttia ja jos ottelussa ei tule pannamaalia, pelin voittaa se, jolla on enemmän pisteitä pelin loppuessa. Jos taas peli päättyy tasapeliin peliaikaa tulee yksi minuutti lisää tai voittaja arvotaan.
Peliareena.
Peliareena on pyöreä 6-metrinen häkki, jossa on pienet maalit kummallekin joukkueelle. Käytössä on ollut erimuotoisia sekä kokoisia pienpeli-areenoita.
Lomamatkat

Lomamatkat oli suomalainen valmismatkoja myyvä matkatoimisto. Alun perin Suomen Kommunistisen Puolueen omistama. yhtiö kuului vuodesta 2016 samaan matkakonserniin kuin Matka-Vekka. Yhtiön omistaa islantilainen Primera Travel Group -yhtiö. Toukokuussa 2016 Primera ilmoitti luopuvansa Lomamatkat-tavaramerkistä ja toimivansa jatkossa pelkästään brändillä Matkavekka.
Historia.
1990-luvun alkuun asti Lomamatkat Oy:n omisti Suomen Kommunistinen Puolue Variant-yrityksen kautta. Kesäkuussa 1992 Lomamatkat meni konkurssiin. Vuonna 2000 espanjalainen Finspan osti 70 prosenttia Lomamatkojen osakkeista. Vuonna 2002 Matka-Vekka osti Lomamatkat Finspanilta ja yksityisiltä omistajilta. Primera Holidays Oy syntyi tammikuussa 2016, kun Matkatoimisto Oy Matka-Vekka ja matkanjärjestäjä Lomamatkat yhdistyivät. Matkavekka ja Lomamatkat jatkoivat Primera Holidays Oy:n tuotemerkkeinä ja erillisinä verkkokauppoina kesään 2017 asti, jolloin Lomamatkat-tuotemerkistä luovuttiin.
Primera Travel Groupin aikana Lomamatkojen nimellä myydyt valmismatkat lennettiin pääasiassa Primera Airilla, yhtiön omalla charter-lentoyhtiöllä. Toisinaan käytettiin myös Finnairia, Onur Airia ja Jet Timeä. Lentäjät ja muu miehistö olivat osittain suomalaisia.
Lisa Boyle

Lisa Denise Boyle (s. 6. elokuuta 1964) on entinen yhdysvaltalainen malli. Hänen pornografisia kuviaan julkaistiin vuosien saatossa useaan otteeseen muun muassa "Playboyn" sivuilla. 
Tätä nykyä Boyle on itse valokuvaaja. Hän on myös esiintynyt televisiosarjoissa, elokuvissa ja musiikkivideoilla.
Yhteispaineruiskutus

Yhteispaineruiskutus () on dieselmoottorien polttoaineen ruiskutusjärjestelmä, jossa erillinen korkeapainepumppu tuottaa jatkuvan tasaisen yli 2 000 baarin paineen polttoaineputkistoon. Polttoaineen jakamisen sylintereihin hoitavat sähköisesti avattavat suuttimet. Tämä mahdollistaa entistä tarkemman polttoaineen annostelun. Kolmannen sukupolven yhteispainejärjestelmissä suuttimet ovat pietso-ohjatut, niiden käyttöpaine voi olla 1 800 baaria. Käytössä oleva tekniikka alittaa uudet Euro 5 -päästönormit. Muut yleisesti käytetyt järjestelmät eroavat yhteispaineruiskutuksesta selvästi. Esimerkiksi perinteisellä jakajapumpulla varustetussa järjestelmässä pumppu tuottaa paineen ainoastaan yhden sylinterin omaan polttoaineputkeen kerrallaan, tai Volkswagen Groupin käyttämässä pumppusuutinjärjestelmässä jokaisella sylinterillä on oma pumppu/suutin-yksikkönsä. Yhteispaineruiskutus on viimeksi mainittuun verrattuna edistyksellisempi, sillä siinä polttoaine voidaan annostella useana peräkkäisenä annoksena, jolloin käyntiääni on pehmeämpi. Sen sijaan pumppusuutin kykenee tuottamaan yhden erittäin korkeapaineisen ruiskutuksen kerrallaan, mistä aiheutuu sille tunnusomainen kalkattava käyntiääni.
Yhteispaineruiskutuksen kehitti sveitsiläinen Robert Huber 1960-luvun lopulla.
Valmistajat ja käyttäjät.
Yhteispaineruiskutusjärjestelmiä valmistavat useat yritykset, kuten Robert Bosch GmbH, Delphi Automotive Systems, Denso Corporation ja Siemens VDO. Monet yhteispaineruiskutusta käyttävät autotehtaat kutsuvat järjestelmää omilla nimillään.
Kid Nation

Kid Nation on yhdysvaltalainen tosi-tv-sarja, jota juontaa Jonathan Karsh. Sarja alkoi Yhdysvalloissa CBS:llä 19. syyskuuta 2007 ja päättyi 12. joulukuuta 2007. Suomessa sarja käynnistyi Nelosella 27. kesäkuuta 2008 ja päättyi 20. syyskuuta 2008. Sarjassa seurataan 40 lapsen (8–15 vuotta) matkaa Bonanza Cityyn, New Mexicoon ilman aikuisia. Sarjan tuottaminen alkoi 1. huhtikuuta 2007. Sarjassa lapset yrittävät luoda toimivaa yhteiskuntaa kaupungissa, mukaan lukien hallitus-järjestelmän ilman aikuisten apua ja valvontaa. Jokaisella jaksolla on oma teema, liittyen kaupunkineuvoston lukeman "päiväkirjan" merkintöihin. Lisäksi jokaisessa jaksossa eri kaupunkien alueet kilpailevat haasteessa, jonka tulokset määräävät heidän työtehtävänsä kaupungissa.
Ohjelma oli alun perin tarkoitus esittää Yhdysvalloissa kesällä 2007.
Luettelo Indren kunnista

Tämä on luettelo Indren departementin kunnista Ranskassa. Departementissa on 245 kuntaa.
Luettelo Indre-et-Loiren kunnista

Tämä on luettelo Indre-et-Loiren departementin kunnista Ranskassa. Departementissa on 276 kuntaa.
Luettelo Juran kunnista

Tämä on luettelo Juran departementin kunnista Ranskassa. Departementissa on 543 kuntaa.
Tancuan kunta liitettiin Morbierin kuntaan 1. tammikuuta 2007.
Luettelo Loir-et-Cherin kunnista

Tämä on luettelo Loir-et-Cherin departementin kunnista Ranskassa. Departementissa on 285 kuntaa.
Nélson Marcos

Nélson Augusto Tomar Marcos (s. 10. kesäkuuta 1983 Ilha do Sal, Kap Verde) on portugalilainen jalkapalloilija, joka edustaa espanjalaista Real Betistä. Nélson siirtyi Betisiin portugalilaisesta Benficasta, mitä ennen hän edusti Boavistaa, Salgueirosia sekä Vilanovensea. Hän pelaa oikeana laitapuolustajana ja numerolla 22.
175 senttimetriä pitkä Nélson edusti vuonna 2006 Portugalin alle 21-vuotiaiden jalkapallomaajoukkuetta. Hän oli marraskuussa 2006 Portugalin A-maajoukkueessa ottelussa Kazakstania vastaan, mutta ei saanut peliaikaa.
Suur-Merijoen kartano

Suur-Merijoen kartano sijaitsi Viipurin maalaiskunnan länsiosassa luovutetussa Etelä-Karjalassa. Kartanon sai alkunsa kun Pietarissa asunut sveitsiläissyntyinen liikemies Maximilian Othmar Neuscheller (1860–1919) osti vuonna 1900 seudulta maa-alueen lomanviettopaikakseen. 
Kartano oli tunnettu vuosina 1901–1904 rakennetusta kansallisromanttistyylisestä päärakennuksestaan jonka suunnittelivat arkkitehdit Herman Gesellius, Armas Lindgren ja Eliel Saarinen. Rakennuksen sisustamiseen osallistuivat muun muassa taidemaalarit Väinö Blomstedt ja Gabriel Engberg, kuvanveistäjä Felix Nylund ja taidetakoja Eric O. W. Ehrström.
Max Neuschellerin harrastuksiin kuului muun muassa tähtitiede ja valokuvaus. Kartanossa oli näitä harrastuksia varten tähtitorni ja valokuvalaboratorio. Neuscheller otti kartanon alueelta jo 1910-luvulla värivalokuvia (Autochrome-dioja stereokuvina). Suur-Merijoen kartanossa oli tiettävästi käytössä myös Suomen ensimmäinen traktori.
Kartano palveli Neuschellerin perheen kesäasuntona aina Venäjän vallankumoukseen saakka. Maximilian Neuschellerin kuoltua 1919 Pietarissa muu perhe pakeni Suomeen ja asettui asumaan Suur-Merijoen kartanoon. Perhe luopui kartanosa 1920-luvulla. Vuonna 1927 kartano päätyi Suomen valtion omistukseen ja Ilmavoimien käyttöön. Kartanon pellolle rakennettiin Suur-Merijoen lentokenttä, jolla toimi vuoteen 1939 saakka Erillinen maalentolaivue. Kartanon päärakennus toimi laivueen upseerikerhona.
Suur-Merijoen lentokentälle saapui Aeron ensimmäinen kotimaan reittilento Dragon Rapidella (OH-BLA) Helsingistä Viipuriin 1. toukokuuta 1937. Liikennettä jatkettiin kesäkausina aina elokuun loppuun 1939 saakka ja reittiä jatkettiin vielä Imatralle. Sotavuosina Suur-Merijoen kenttä palveli sotilaslentokenttänä.
Kartanon päärakennus Metsälinna vaurioitui toisen maailmansodan aikana ja nykyisin se on täysin raunioitunut. Sodan jälkeen lentokentän paikalle rakennettiin laaja kasarmialue joka nykyisin on hylätty. Joitakin kartanon ulkorakennuksia, kartanon puukuja sekä navetan kivijalka on säilynyt pystyssä. Kartanon mailla sijaitsee suuri neuvostoaikana rakennettu kerrostaloalue.
Uinnin pitkän radan Euroopan-mestaruuskilpailut 1934

Uinnin pitkän radan Euroopan-mestaruuskilpailut järjestettiin vuonna 1934 neljännen kerran. Kilpailut pidettiin Saksan Magdeburgissa 12.–19. elokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt ja miesten vesipallo.
Mitalitaulukko.
      Isäntämaa
Kuningas Fahdin cup 1992

Kuningas Fahdin cup 1992 oli ensimmäinen Maanosaliittojen Cup. Jalkapalloturnaus oli nimetty Saudi-Arabian kuninkaan Fahdin mukaan. Vuoden 1992 turnaus oli ainoa, jossa oli mukana vain neljä joukkuetta, sekä ainoa, jossa ei pelattu lohkosysteemillä.
Joukkueet.
 - isäntämaa sekä hallitseva Aasian mestari
 - hallitseva Etelä-Amerikan mestari
 - hallitseva Pohjois-Amerikan mestari
 - hallitseva Afrikan mestari
Maalintekijät.
2 maalia
 Gabriel Batistuta
 Bruce Murray
1 maali
 Fahad Al-Bishi
 Yousuf Al-Thunayan 
 Khalid Al-Muwallid
 Ricardo Altamirano
 Alberto Acosta
 Marcelo Balboa
 Abdoulaye Traoré
 Cobi Jones
 Eric Wynalda
 Donald-Olivier Sié
 Rodríguez
 Claudio Caniggia
 Diego Simeone 
 Saeed Al-Owairan
A130

A130 on Karjalan tasavallassa Aunuksen kaupungista luoteeseen Sortavalaan johtava 205 km pitkä maantie. Tie erkanee Aunuksessa Pietarin ja Murmanskin välisestä Kuolan valtatiestä (M18), seuraa Laatokan rantaa luoteeseen Sortavalan pohjoispuolelle, jossa se risteytyy tiehen A129, jota pitkin tie jatkuu Sortavalaan tai 52 km pohjoiseen Värtsilän rajanylityspaikalle. 
Matkailutienä tunnetun, Petroskoista Värtsilän kautta Skandinaviaan johtavan Sinisen tien reitti seuraa A130-tietä sen läntisellä osuudella Impilahden Leppäsillasta Värtsilään. Valtakunnanrajalla tie liittyy Suomen valtatie 9:ään (Niirala - Kuopio - Turku).
Adele ei ole vielä syönyt

Adele ei ole vielä syönyt ("Adéla ještě nevečeřela") on tšekkoslovakialainen musta komedia, joka valmistui vuonna 1977. Elokuvan ohjasi Oldřich Lipský ja pääosissa olivat Rudolf Hrušínský, Michal Dočolomanský ja Miloš Kopecký.
Elokuva on saanut vaikutteita elokuvasta "Pieni kauhukauppa" ja kirjallisuuden henkilöhahmosta Nick Carterista.
Juoni.
1800-luku on juuri taittumassa 1900-luvulle. Ledvina Prahan polisiisista pyytää kaupungissa vierailevan newyorkilaisen etsivän, Nick Carterin, apua koiran outoon katoamistapaukseen. Tutkimusten aikana tapahtuu salaperäinen murha, jonka tekijöinä ovat kasvitieteilijä paroni von Kratzmar ja lihansyöjäkasvi nimeltä Adele. 
Von Kratzmar kidnappaa uhrinsa, sitoo heidät ja kun hän alkaa soittaa gramofonillaan kappaletta "Schlafe mein Prinzchen" (tai "Wiegenlied"), on Adelen aika herätä syömään. Paroni pitää itseään väärinymmärrettynä nerona ja haluaa kostaa häntä aikaisemmin opettaneelle professorille. Von Kratzmar kutsuu itseään "Puutarhuriksi", pahamaineiseksi rikolliseksi, jonka Nick Carter luuli kuolleen vuosia sitten suolla.
Palkinnot.
Saturn.
Ehdokkuudet:
Arvioita.
"Helsingin Sanomien" Mikael Fränti kirjoitti elokuvan tv-esityksen alla, että Lipskyn elokuva on täynnään kekseliäitä käänteitä, lavastukset ja puvustukset ovat taidokkaita ja näyttelijät poukkoilevat ”kuin karanneet kanit voimistelusalissa”. Silti elokuvan parodia ei hänestä osu maaliin ja kokonaisuutta leimaa väkisin puurtamisen maku.
Luettelo Viennen kunnista

Tämä on luettelo Viennen departementin kunnista Ranskassa. Departementissa on 280 kuntaa.
Luettelo Vendéen kunnista

Tämä on luettelo Vendéen departementin kunnista Ranskassa. Departementissa on 274 kuntaa.
Mustafa Sandal

Mustafa Sandal, tunnetaan myös nimellä Musti, (s. 11. tammikuuta 1970 Istanbul) on turkkilainen laulaja. Musti tunnetaan muualla muun muassa hiteistään Moonlight ja Isyankar ("kapinalliset").
Uran alku.
Kun Sandal aloitti koulunkäynnin, hänen luokkatoverinsa ja opettajansa nopeasti tajusivat hänen lahjakkuutensa musiikissa. Kun hän kuuli laulun, hänen oli heti voitava valita eri välineet ja niiden melodiat musiikista. Hän päätyi lukioon Geneveen, Sveitsiin. Sen jälkeen hän siirtyi New Hampshire Collegeen. Valmistuttuaan Sandal uskoi, että hänen omat unelmansa olivat entistä tärkeämpiä ja meni takaisin Istanbuliin. Lyhyen ajan kuluttua hän alkoi kirjoittaa omaa musiikkia ja kirjoitti lauluja esimerkiksi turkkilaisille laulajille kuten Zerrin Özerille, Hakan Pekerille, Yonca Evcimikille ja Aysegül Aldinçille.
Mustafa Sandal julkaisi debyyttialbuminsa "Suç Bende" vuonna 1994. Albumia on myyty 1,7 miljoonaa kappaletta. Vuonna 1996 hän julkaisi toisen albuminsa nimeltään "Gölgede Aynı", tätä toista albumia myytiin yli 2,6 miljoonaa kappaletta. Toisen albumin myötä hän nousi yhdeksi Turkin tunnetuimmista laulajista.
Kesäkuussa 2007 hän julkaisi uusimman albuminsa nimeltään "Devamı Var". Albumia myytiin noin 200 000 kappaletta ensimmäisen viikon aikana ja se nousi välittömästi Turkin listan ykköseksi. Vuoden 2007 aikana "Devamı Var" -albumia myytiin yhteensä 2,3 miljoonaa kappaletta Turkin ja Euroopan laajuisesti.
Tammikuussa 2008 Mustafa Sandal solmi avioliiton laulaja Emina Jahovićin kanssa. Heidän ensimmäinen poikansa syntyi elokuussa 2008.
Rock 20

Rock 20 on ahvenanmaalaisen veneveistämö Birka Marinin 1970-luvulla valmistama lasikuiturunkoinen purjevene. Nimen sanotaan viittaavan Fastnet Rock-nimiseen majakkaluotoon Irlannin eteläkärjessä. Rock 20 on suunniteltu esimerkiksi pienen perheen matkapurreksi ja tilat ovatkin veneen kokoon nähden kohtuulliset. Rockille tyypillistä ovat pyöreäreunainen "valaskansi", etuviistoon kalteva peräpeili sekä rungon kanssa yhtenäistä rakennetta oleva köli, jossa lasikuitukuoren sisään on piilotettu teräspainoja. Muita erikoisuuksia on "rullareivi": isopurje kelataan reivatessa pyörivän puomin ympärille. Moni veneenomistaja on tosin siirtynyt perinteisempään reivausjärjestelyyn rullaamisen epäkäytännöllisyyden takia.
Rock 20 on tyyppinimestään huolimatta 24-jalkainen purjevene. Sen on suunnitellut ruotsalainen Heinz-Jürgen Sass, ja sitä on valmistettu ainakin 306 kpl 
(olen omistanut veneen valmistusnumeroltaan 75.306) (tarkka lukumäärä ei ole tiedossa). Rock 20 ei ole nykyäänkään tyystin harvinainen Suomen vesillä, vaikka pienet matkapurjeveneet ovatkin tulleet suurempien alusten syrjäyttämiksi mukavuudenhaluisten veneilijöiden keskuudessa. 
Rock 20 on alirikauksensa ansiosta vakaa navakassakin tuulessa ja sopii siten hyvin myös aloittelijalle. Kevyessä tuulessa se jää kuitenkin nykyveneiden vauhdista. Normaalina matkanopeutena voi pitää 4-6 solmua, kovassa tuulessa on saavutettu jopa yli kymmenen solmun nopeuksia.
Vuonna 2022 Rock 20 maksoi Suomessa käytettynä kunnosta riippuen noin 1500-6000 €. Venetyypistä on julkaistu artikkeli
Vene-lehden numerossa 8/01, jossa sen vertailukohtina olivat Guy 22 ja Helmsman 23.
Rock 20 sai aikanaan myös isoveljen nimeltä Rock 24. Tätä hieman suuremmalla purjepinta-alalla varustettua versiota on tiettävästi valmistettu vain kolme kappaletta.
Tasoitusluvut.
LYS: 0,97 (varustus SG)